

 REPUBLIKA HRVATSKA

ŽUPANIJSKO DRŽAVNO ODVJETNIŠTVO

 U ZAGREBU

 Zagreb, Savska cesta 41/IV

Broj: P-53/2024

Zagreb, 18. listopada 2024.

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj: 78/17., 89/19., u daljnjem tekstu: Uredba) te sukladno oglasu za prijam u državnu službu na neodređeno vrijeme u Županijsko državno odvjetništvo u Zagrebu na radno mjesto namještenika IV.- čistač/ica – 1 izvršitelja/ica, objavljuje se

**OBAVIJEST UZ OGLAS**

**Županijskog državnog odvjetništva u Zagrebu za radno mjesto**

**namještenika IV. vrste - čistač/ica – 1 izvršitelja/ice**

OPIS POSLOVA RADNOG MJESTA:

* održavanje čistoće (čišćenje, pranje, peglanje i dr.) svih prostorija i svog inventara u zgradi državnog odvjetništva prema rasporedu voditelja (namještaj, inventar, posteljina, parketi, prozori, vrata, brave i dr.) te sanitarnih čvorova,
* i drugi srodni poslovi.

PODACI O PLAĆI RADNOG MJESTA

Plaća državnih službenika i namještenika i dodaci na osnovnu plaću regulirani su Zakonom o plaćama u državnoj službi i javnim službama (Narodne novine, broj 155/23.), člancima 11. do 24. kojima se propisuje da osnovnu plaću čini umnožak koeficijenta za obračun plaće radnog mjesta na koje je službenik raspoređen i osnovice za obračun plaće, a dodatak za radni staž iznosi 0,5 % na osnovnu plaću za svaku navršenu godinu radnog staža.

Članak 7. stavak 2. te pripadajuća Tablica 1. Jedinstvena radna mjesta u državnoj službi Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj 22/24. i 33/24.) za radno mjesto namještenika IV. vrste propisuje koeficijent složenosti poslova koji iznosi 1,06.

SADRŽAJ TESTIRANJA

Testiranje kandidata sastoji se od razgovora (intervjua). U razgovoru s kandidatima Komisija će utvrđivati interese, profesionalne ciljeve i motivaciju kandidata za rad. Rezultati razgovora vrednuju se bodovima od 1 do 10, a smatra se da je na razgovoru zadovoljio kandidat koji je ostvario najmanje 5 bodova.

NAČIN TESTIRANJA

Razgovor (intervju) provodi Komisija za provedbu oglasa (u daljnjem tekstu: Komisija).

Razgovoru mogu pristupiti samo oni kandidati koji pravovremeno dođu u zakazani dan i vrijeme te prije razgovora dokažu identitet osobnom iskaznicom ili drugom važećom identifikacijskom ispravom. Smatra se da je kandidat povukao svoju prijavu na javni natječaj ukoliko nije pristupio razgovoru te se više neće smatrati kandidatom.

Nakon utvrđivanja identiteta kandidati će pristupiti razgovoru. Za vrijeme razgovora kandidatima nije dozvoljeno napuštati prostoriju u kojoj se obavlja razgovor, te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s razgovora, dok postignuti rezultat Komisija neće priznati niti ocijeniti.

Lista kandidata koji udovoljavaju formalnim uvjetima oglasa i raspored održavanja razgovora s Komisijom bit će utvrđen po završetku provjere ispunjavanja formalnih uvjete oglasa, te će kandidati biti obaviješteni o rezultatima provjere i rasporedu održavanja razgovora s Komisijom.

Nakon završetka razgovora, Komisija će utvrditi rang listu prema ukupnom broju ostvarenih bodova razgovoru o čemu će izraditi izvješće i sukladno utvrđenim rezultatima čelniku tijela predložiti kandidata za prijam.

Izabranom kandidatu dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak, uz upozorenje da se nedostavljanje traženih isprava smatra odustankom od prijma u državnu službu.

Za najboljeg kandidata Županijsko državno odvjetništvo u Zagrebu, sukladno odredbi članka 122. stavak 3. Zakona o državnom odvjetništvu (Narodne novine broj: 67/18, 21/22), podnosi zahtjev za provedbu temeljne sigurnosne provjere nadležnoj Sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Na službenoj web stranici Državnog odvjetništva Republike Hrvatske [www.dorh.hr](http://www.dorh.hr) objavit će se mjesto i vrijeme održavanja razgovora najmanje pet dana prije njegovog održavanja.

KOMISIJA ZA PROVEDBU OGLASA